OzLabs/hebrew-wiki-articles huggingface dataset:
בהיגה אל-מהדי

בהיגה אל-מהדי (בערבית: بهيجة المهدي; נולדה ב-8 באוגוסט 1911 אלכסנדריה, מצרים – 1979; שמה האמיתי: הנרייט כהן, בערבית: هنريت كوهين) הייתה שחקנית יהודייה-מצרייה שהתפרסמה בשנות ה-30 של המאה ה-20. ידועה גם בשל היותה חלק מהצמד הקומי שגילמה יחד עם עלי אל-קסאר.

==ביוגרפיה==
נולדה למשפחה חרדית באלכסנדריה שראו באומנות חטא. אביה היה מעשירי מצרים ובהיותה בת שש עשרה החליטה משפחתה לעבור מאלכסנדריה להתגורר ברובע היהודי בשכונת גמליה בקהיר, שם החל אביה לסחור בזהב והפך למנהיג הקהילה ומשפחתה הפכה לאחת המשפחות היהודיות החשובות במצרים. בניגוד לרקע ממנו באה, הנרייט אהבה מילדותה קולנוע ותיאטרון וניסתה למצוא לשם את דרכה בסתר, מה גם שבחברה הכללית היה קשה לנשים בכלל להיכנס לעולם זה בגלל שמרנות החברה ותפקידי נשים מולאו בעיקר בידי גברים. עד שראתה יום אחד מודעה על להקת תיאטרון חדשה של פאטימה רושדי שם נבחנה והתקבלה, למורת רוחם של בני משפחתה שניסו למנוע זאת ממה, מהם נאלצה לברוח. היא בחרה לעצמה את השם האומנותי בהיגה אלמהדי, ע"ש בת עירה מאלכסנדריה בהיגה חאפז שהייתה האישה הראשונה שהלחינה פסקולים לסרטים. במהלך להקת התיאטרון נישאה ליהודי מיליונר בשם אלי דרי, המבוגר ממנה ב-50 שנה ולאחר שלוש שנים התאלמנה ממנו כשהוא מותיר אותה מיליונרית צעירה.

המפיק היהודי טוגו מזרחי, ראה אותה באחת ההופעות על הבמה בלהקתה של פאטימה רושדי, ומשכה את תשומת לבו כישרונה, והוא החליט לתת לה את ההזדמנות הקולנועיות הראשונה ב-1935 בסרט "שלום המתורגמן". חיי המסך שלה נמשכו רק חמש שנים (הסרט האחרון בו שיחקה היה "אלף לילה ולילה" (1941), אך נותרה זכורה בלבבות בשל גילומה של האישה המכוערת, האימה לבעלה ולבנותיה, והיותה אחת הבודדות שהעזו לחשוף את הכיעור הפיזי שלה בצורה גלויה כל כך על המסך. 

תחנה חשובה במסעה הקולנועי היה כששיתפה פעולה עם הקומיקאי עלי אל-קסאר בסדרת סרטים כצמד קומיקאי מבריק, שאף גרם לרבים להאמין שהם זוג נשוי במציאות: "משמר הז'נדרמריה", "תלווה לי 3 פאונד", "אלף לילה ולילה", "עותמאן ועלי", "השעה 7" ו"הטלגרף". היא תמיד הופיעה שם עם אל-קסאר בתפקיד האישה שאוהבת מאוד את בעלה, ומנסה בכל כוחה לשים קץ לסכסוך המתרחש בין אמה לבעלה.

עזבה את עולם הקולנוע ב-1940 והיגרה לחלוטין ממצרים אחרי מלחמת העצמאות ב-1948. על פי חלק מהמקורות עזבה לארצות הברית, שם הפכה לפעילה ציונית, חזרה לשמה המקורי, נישאה ליהודי וילדה בת. בהמשך עלתה לשיראל והשתקעה בה ובשנות ה-70 איבדה את שפיותה כך שב-1976 הרגה את בעלה, בתה ואמה (דבר שהתפרסם בעיתנות הישראלית), ואשופזה בבית חולים פסיכיאטרי עד ששלוש שנים לאחר מכן מתה שם.

==פילמוגרפיה==
*1935: שלום המתורגמן
*1936: משמר הז'נדרמריה
*1936: שחור ולבן
*1937: לילה בחיים
*1937: השעה שבע
*1937: שלום הספורטאי
*1938: זה הטבע שלי!
*1938: הטלגרף
*1938: היום המיוחל
*1939: עותמאן ועלי
*1939: הלוו לי שלושה פאונד
*1940: אנשי המוחות
*1941: אלף לילה ולילה

==קישורים חיצוניים==

==הערות שוליים==

קטגוריה:שחקניות קולנוע וטלוויזיה יהודיות מצריות
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:מצרים שנולדו ב-1911
קטגוריה:נפטרות ב-1979
ארפאד סלפאל

ארפאד סלפאל (במקור עד 1919 שוורץ,<ref>Az engedélyt tartalmazó BM rendelet száma/évszáma: 28180/1919. Forrás: MNL-OL 30806. mikrofilm 1016. kép 3. karton</ref> בהונגרית: Szélpál Árpád; טרקסנטמיקלוש, 2 בנובמבר 1897<ref></ref> – סו (Sceaux) מחוז או-דה-סן, צרפת, 26 במרץ 1987) היה משורר, עיתונאי, צלם יהודי-הונגרי, כתב עיתונות בפריז וחבר במערכת ההונגרית של הרדיו הצרפתי.

== ביוגרפיה ==
ארפאד שוורץ נולד במשפחה יהודית כבנם של חייט הגברים ליפוט שוורץ ושל שרולטה שטיינברגר. הוא השלים את לימודיו בבודפשט, והיה חבר בחוג גלילאו, הצטרף לאחר מכן לקבוצתו של קשאק, ושיריו הראשונים פורסמו במגזין מא (Ma) שפירושו "היום". הוא השתתף במהפכות כפובליציסט של קבוצת האוונגרד ונידון ל-10 חודשי מאסר לאחר נפילת הרפובליקה הסובייטית ההונגרית.

בשנות ה-20 של המאה ה-20 הוא היה עובד קבוע של היומון נפסבה, שופר המפלגה הסוציאל-דמוקרטית ההונגרית וחבר ב"חוג העבודה" של המשורר לאיוש קשאק. בשנים 1925-1926 היה העורך בבודפשט של העיתון האוונגרדי "פריסקופ" שהופיע ברומניה בשפה ההונגרית. ב-1933, יחד עם יאנוש אסטרגאיוש, הקים את כתב העת "מקהלת הפועלים" (Munkáskórus). בין 1935 לבין 1939 ערך במקביל גם את לוח השנה של נפסבה (Népszava Naptár).

משנת 1938 הפך לכתב של נפסאבה בפריז. עם כיבוש צרפת על ידי הוורמכט ב-1940 ברח לאזור החופשי בדרום צרפת (אזור ממשלת וישי), עבד כפועל חקלאי והסתתר. בתום מלחמת העולם השנייה ב-1945 הוא היה שוב הכתב בפריז של נפסבה, מאוחר יותר להתגורר עבר ב"סו" ועבד במחלקה ההונגרית של הרדיו הצרפתי. הוא פרש ב-1970. אשתו הייתה הציירת קטלין בראון, בתם של הרב שלמה בראון ושל רוזה קליין, אותה נשא לאישה ב-3 ביולי 1934 בבודפשט.<ref></ref>

== כתביו (מבחר) ==

* הפגנה (שירים, בודפשט, 1918)
* 20 שירים מאתארפאד סלפאל (שירים, בודפשט, 1927)
* פריז החדשה (פריז, 1945)
* שירים (שירים, פריז, 1977)
* עקבות גלגלים (שירים, פריז, 1979)
* Les hailons de la vieillesse (שירים, פריז, 1982)
* אפר חם (זכרונות, בודפשט, 1984)
* חמש שנים מאחורי גבו של אלוהים (זכרונות, בודפשט, 1985)
* צ'יפקהבודיו (Rose hip) (שירים נבחרים וחדשים, בודפשט, 1987)
* פגעי הזמן. ספר אוסף לזכרו של ארפאד סלפאל; עורך אימרה פייר. הספרייה העירונית, טרקסנטמיקלוש, 1997

== לקריאה נוספת ==

* [http://archiv.vfmk.hu/konyvtar/digitalizalas/1_sz_melleklet_1_0.pdf לקסיקון ספרותי חדש] - מחברים של מחוז יאס-נאג'קון-סולנוק
* [https://web.archive.org/web/20071224141741/http://www.artportal.hu/lexikon/muveszek/szelpal_arpad Artportal.hu]
* Magyar életrajzi lexikon IV: 1978–1991 ([http://mek.oszk.hu/00300/00355/html/ABC14240/14806.htm לקסיקון ביוגרפי הונגרי]. עורכת ראשית אגנש קניירש 1994 ). 

== קישורים חיצוניים ==

* [https://www.lira.hu/hu/szerzo/szelpal-arpad-1 ממבחר ספריו]
* [https://www.amazon.com/felede%CC%81s-homa%CC%81lya%CC%81bo%CC%81l-Sze%CC%81lpa%CC%81l-munka%CC%81ssa%CC%81ga-Helyismereti/dp/9630130858 שכיחה מן הערפל. פעילותו של ארפאד סלפאל בהונגריה]
* [https://www.facebook.com/KidsMagazin/posts/2545742178892763 מרק בחינם - על ארפאד סלפאל]

== הערות שוליים ==

קטגוריה:משוררים יהודים הונגרים
קטגוריה:עיתונאים יהודים הונגרים
קטגוריה:צלמים יהודים הונגרים
קטגוריה:חברי חוג גלילאו
קטגוריה:מהגרים מהונגריה
קטגוריה:הונגרים שנולדו ב-1897
קטגוריה:הונגרים שנפטרו ב-1987
קטגוריה:צרפתים שנפטרו ב-1987
ויליאם לי יואינג

ויליאם לי דייווידסון יואינג (באנגלית: William Lee Davidson Ewing; ) היה פוליטיקאי אמריקאי מאילינוי, איש המפלגה הדמוקרטית, שכיהן תקופות כהונה חלקיות כסגן מושל אילינוי ממרץ 1833 ועד דצמבר 1834, כמושל אילינוי החמישי במשך שבועיים לקראת סוף שנת 1834, וכסנאטור מטעמה בשנים 1835–1837.
==ביוגרפיה==
ויליאם לי יואינג נולד בפריז, קנטקי.<ref></ref> הוא עסק בעריכת דין בשוואניטאון, אילינוי. ב-1820 מינה אותו הנשיא ג'יימס מונרו ככונס נכסי המקרקעין בואנדליה. הוא שירת כקולונל ב"גדוד המרגלים" במהלך . ב-1830 הוא נבחר לבית הנבחרים של אילינוי, וכיהן בו כיושב ראש הבית. קודם לכן הוא עבד כפקיד בבית הנבחרים. בשנים 1832–1834 הוא כיהן בסנאט של אילינוי, ובין השאר כיהן בו כנשיא הזמני. ב-1833 הוא גם היה לסגן מושל המדינה בפועל, וב-1834 כיהן כמושל אילינוי במשך 17 ימים, תקופת הכהונה הקצרה ביותר של מושל בתולדות המדינה.

עם מותו של אליאס קיין ב-1835 מונה יואינג על ידי המושל ג'וזף דאנקן כמחליפו של קיין בסנאט של ארצות הברית עד לשארית תקופת כהונתו המתוכננת של זה האחרון. ב-1838 מונה יואינג כנציב לתיאום התביעות של בני התערובת והסוחרים בפורט סנלינג שבדקוטות על פי הסכם הדקוטה של 1837. הוא לא הצליח להיבחר לכהונה שנייה לתפקיד ושב לבית הנבחרים של אילינוי, שם כיהן שוב כיושב ראש הבית.

ויליאם לי יואינג נפטר בספרינגפילד, אילינוי ב-25 במרץ 1846. הוא ניטמן בבית הקברות האצ'ינסון שבעיר.

==קישורים חיצוניים==

* [https://www.nga.org/governor/william-lee-davidson-ewing/ ויליאם לי יואינג] באתר אגודת המושלים הלאומית 
* [https://politicalgraveyard.com/bio/ewing.html#897.01.27 ויליאם לי יואינג] באתר The Political Graveyard 
* 
* 

==הערות שוליים==

קטגוריה:מושלי אילינוי
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי אילינוי
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הדמוקרטית
קטגוריה:חברי האספה הכללית של אילינוי
קטגוריה:אמריקאים ממוצא סקוטי
קטגוריה:אמריקאים שנולדו ב-1795
קטגוריה:אמריקאים שנפטרו ב-1846
Memories (שיר של קונאן גריי)

Memories (בעברית: זיכרונות) הוא שיר שהוקלט על ידי הזמר-יוצר האמריקאי קונאן גריי, כסינגל הרביעי מתוך אלבום האולפן השני שלו, Superache.<ref name=":0" /> את השיר כתב גריי יחד עם דן ניגרו, שגם הפיק אותו.<ref name=":0"></ref> השיר יצא לאור ב-15 באפריל 2022 על ידי חברת ההקלטות ריפבליק רקורדס.<ref name=":0" />

== רקע וכתיבה ==
ב-4 באפריל פרסם גריי באינסטגרם תמונה של יד האוחזת בוורד,<ref></ref> ובאתר הרשמי שלו הוצגה אנימציה של ורד לצד טיימר.<ref></ref> לאורך השבוע, נפלו מהוורד עלים אשר חשפו את האותיות המרכיבות את שם אלבומו החדש, Superache. בסיומו, ב-11 באפריל הכריז גריי רשמית על האלבום.<ref></ref> מאוחר יותר, הכריז גריי על סינגל חדש מתוך האלבום, ושמו "Memories", וכן צירף את עטיפתו וקטע קצר מהקליפ שלו.<ref></ref>

מבחינה מילית, "Memories" עוסק בגעגועיו של גריי לבן/בת זוג מעברו, ותקוותו שאהבתם תישאר בזיכרונותיו. מילות השיר ממחישות את ניסיונותיו להתקדם הלאה ממערכת היחסים, אך הזיכרונות ממשיכים לחזור אליו, ומקשים עליו יותר ויותר.<ref name=":0" /> בריאיון לאפל מיוזיק, חשף גריי כי "Memories" היה השיר האחרון שכתב לאלבום.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות.<ref></ref>

== הצלחה מסחרית ==
השיר אמנם לא נכנס למצעד הבילבורד הוט 100 האמריקאי, אך דורג במקום ה-13 במצעד השירים מתחת להוט 100 של בילבורד.<ref name="Bubbling"></ref> בנוסף, הגיע השיר למקום ה-75 בקנדה הוט 100,<ref name="Canada"></ref> ולמקום ה-74 במצעד הסינגלים האירי.<ref name="ireland"></ref>

== וידאו קליפ ==
ב-15 באפריל 2022 פורסם הווידאו קליפ הרשמי של השיר.<ref name=":1"></ref> נכון לספטמבר 2022, צבר הקליפ למעלה מ-11 מיליון צפיות.<ref name=":1" />

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קונאן גריי
קטגוריה:שירים באנגלית
קטגוריה:שירים על נוסטלגיה
קטגוריה:סינגלים בהוצאת ריפבליק רקורדס
סטפן פפריקוב

סטפן גאורגייב פפריקוב (בבולגרית: Стефан Георгиев Паприков; 24 באפריל 1858, פירדופ, האימפריה העות'מאנית – 30 במאי 1920, סופיה, ממלכת בולגריה) היה לוטננט גנרל בצבא בולגריה, ראש המטה הכללי ב-1887, דיפלומט, ופוליטיקאי בולגרי, אשר בין 1908–1910 כיהן כשר החוץ הדתות של בולגריה בממשלתו של אלכסנדר מלינוב.

==קורות חייו==
סטפן פפריקוב נולד בעיירה פירדופ שבאזור סופיה הוא נטל חלק במרד אפריל הבולגרי ובהמשך לחם כמתנדב במהלך המלחמה העות'מאנית-רוסית (1877–1878). בהמשך סיים את בית הספר הצבאי בסופיה, וב-1883 סיים את האקדמיה הצבאית הקיסרית הרוסית. ב-1885, במהלך מלחמת בולגריה סרביה כיהן כראש המטה של הקורפוס המערבי של צבא בולגריה, וניהל את קרב סליבניצה במהלכו נהדף הצבא הסרבי. בין השנים 1899–1903 כיהן כשר המלחמה של בולגריה. בין 1906–1908 כיהן כנספח הצבאי הבולגרי לאימפריה הרוסית. בינואר 1908 מונה לשר החוץ בממשלתו של אלכסנדר מלינוב, ובאפריל הועלה לדרגת לוטננט גנרל. בין 1910–1912 כיהן כשגריר בולגריה לאימפריה הרוסית. בין 1914–1919 היה חבר האספה הלאומית הבולגרית.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים ברוסיה
קטגוריה:דיפלומטים בולגרים
קטגוריה:גנרלים בולגרים
קטגוריה:נספחים צבאיים
קטגוריה:ילידי 1858
קטגוריה:נפטרים ב-1920
Ain't Shit

Ain't Shit הוא סינגל שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her (2021).<ref name=":0"></ref> הוא יצא לאור ב-22 ביולי 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. במקור, הוא נקרא "Niggas Ain't Shit" (בקיצור: "").<ref name=":0" />

השיר הגיע למקום העשירי במצעד שירי ה-R&B/היפ-הופ.<ref></ref>

== רקע וכתיבה ==
באפריל 2020, דוג'ה קאט השמיעה את השיר במלואו בזמן שידור חי באינסטגרם, לפני שהגרסה הסופית שלו זכתה לפופולריות בפלטפורמת שיתוף הסרטונים טיקטוק.<ref></ref><ref></ref><ref></ref> דוג'ה קאט רמזה על יציאת השיר הזה בשם הקודם שלו, "" באוגוסט 2020, אך הוחלט לשנות את שמו לבסוף.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-355 מיליון השמעות.<ref></ref>

== הופעה ==
ביולי 2021, דוג'ה קאט ביצעה לראשונה באופן רשמי את "Ain't Shit" בסרטון שהוקלט מראש עבור Vevo על סט עם מבני זהב במדבר קליפורניה.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 ביולי 2021
|הזרמת מוזיקה • הורדה דיגיטלית
|קימוסבי • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי פלטינה כפולה באוסטרליה
אנטולי זלנקו

אנטולי מקסימוביץ' זְלֶנְקוֹ (באוקראינית: Анато́лій Макси́мович Зле́нко; 2 ביוני 1938 – 1 במרץ 2021) היה דיפלומט אוקראיני. שר החוץ הראשון של אוקראינה, בין השנים 1990 עד 1994, ושוב בין השנים 2000–2003.

בשנים 1994 עד 1997 כיהן זלנקו כנציג הקבע של אוקראינה באומות המאוחדות .

==ביוגרפיה==
נולד בכפר סטבישצ'ה הסמוך לקייב. ב-1967 סיים את לימודיו באוניברסיטת קייב והצטרף לשירות הדיפלומטי של ברית המועצות.

ב-1973 התמנה כחבר במזכירות אונסק"ו בפריז ובאוקטובר 1983 התמנה לנציג הקבוע של הרפובליקה הסובייטית הסוציאליסטית האוקראינית (שהייתה בעלת מעמד נפרד מברית המועצות במוסדות האו"ם) באונסק"ו.

באפריל 1987 התמנה כסגן שר החוץ של אוקראינה, ואז שימש במשרת שר החוץ, עדיין בתקופה הסובייטית, בין יולי 1989 ליולי 1990.

ב-1990 היה לשר החוץ הראשון של אוקראינה העצמאית בתקופה הבתר-סובייטית ובתפקידו זה קידם במרץ את יחסי אוקראינה עם מערב אירופה.

לאחר תום כהונתו הראשונה כשר החוץ, בספטמבר 1994, התמנה זלנקו לנציג הקבע של אוקראינה באו"ם עד ספטמבר 1997. אחר כך כיהן כשגריר אוקראינה בצרפת, נציג אוקראינה באונסק"ו וכשגריר לא-תושב בפורטוגל ובשנת 2000 חזר לכהן כשר החוץ עד לפרישתו ב-2003.

ב-2010 מונה זלנקו לדיקן הפקולטה ליחסים בינלאומיים של האוניברסיטה הסלאבית של קייב.

הוא מת בגיל 82 ב-1 במרץ 2021.

==קישורים חיצוניים==

* 
* 

קטגוריה:שגרירי אוקראינה
קטגוריה:שגרירים בצרפת
קטגוריה:שגרירים בפורטוגל
קטגוריה:שרי החוץ של אוקראינה
קטגוריה:שגרירים באו"ם
קטגוריה:שגרירים באונסק"ו
קטגוריה:בוגרי אוניברסיטת קייב
קטגוריה:אישים הקבורים בבית העלמין באיקובה
קטגוריה:סובייטים שנולדו ב-1938
קטגוריה:אוקראינים שנפטרו ב-2021
עטא אבו מדיגם

עטא אבו מדיגם (בערבית: عطا ابو مديغم) הוא איש ציבור בדואי-ישראלי שהיה ראש העיר רהט בשנים 2022 - 2024 וחבר ועדת ההיגוי הבדואית בנגב.

==ביוגרפיה==
עטא אבו מדיגם הוא עורך־דין וחבר ועדת ההיגוי הבדואית בנגב.

בבחירות לרשויות המקומיות שהתקיימו ב־2013 הוצב בראש רשימת א־נהדה ואל־אִכְלאס <small>(החידוש והנאמנות)</small> התמודד לראשות העיר וזכה לכ־18% מהקולות שלא הספיקו לעלייה לסיבוב השני, אך רשימתו הצליחה לנצל את הגדלת מספר חברי המועצה מ-15 ל-17 ולעלות משני מושבים במועצה ל־3. בכהונה זו במועצה היה ממלא מקום ראש העיר וסגנו, אחראי הנדסה ותכנון וראש ועדת מיגור האלימות בעיר.

בבחירות לרשויות המקומיות שהתקיימו ב־2018 תמך לראשות העיר בפאיז אבו סהיבאן, ראש העיר בשנים 2009–2013, ומשזה נבחר בשנית מונה אבו מדיגם למשנה לראש העיר, לאחראי על תעשייה, מסחר, תעסוקה, גביה, שירותים חברתיים, דת ובריאות ולראש ועדת תכנון ובניה. ב־2019 הצליח למנף משבר קואליציוני לטובתו כך שימונה לראשות העיר בסוף 2022.

בבחירות לכנסת התשע עשרה (2013) הוצב במקום ה-23 ברשימת רע"מ-תע"ל מטעם רע"מ, ובבחירות לכנסת העשרים ואחת (2019), הוצב במקום החמישי של רשימת רע"מ, שהיה העשירי ברשימת רע"מ-בל"ד. בשתי הפעמים זכתה הרשימה בארבעה מנדטים בלבד. בבחירות לכנסת העשרים (2015), העשרים ושתים (2019) והעשרים ושלוש (2020), שבהן מפלגתו התמודדה במסגרת הרשימה המשותפת שכללה ארבע מפלגות ערביות, נדחק מקומו מן הרשימה.

בבחירות לכנסת העשרים וארבע (2021) התמודדה מפלגתו לבדה והוא שובץ במקום ה־7. המפלגה זכתה ל־4 מנדטים, אך לאור מותו של סעיד אלח'רומי, פרישת עלא א־דין ג'בארין ופרישה צפויה של מאזן גנאים היה אבו מדיגם באמצע 2022 על סף כניסה לכנסת. בעוד ראש המפלגה מנסור עבאס היה מעוניין בכך, אבו מדיגם עצמו העדיף להישאר במועצת העיר רהט לאור מינויו הצפוי לראש העיר בסוף אותה שנה במסגרת הסכם רוטציה. לבסוף לא באה ההתלבטות לידי הכרעה לאור התפזרות הכנסת. ב-23 בנובמבר 2022 נכנס אבו מדיגם לתפקיד ראש העיר. הוא התמודד לתקופת כהונה נוספת בבחירות לרשויות המקומיות ב-2024, וזכה ב-21.2% מהקולות והפסיד לטלאל אלקרינאוי, שזכה ב-70.8% מהקולות.

==קישורים חיצוניים==

==הערות שוליים==

קטגוריה:אנשי התנועה האסלאמית
קטגוריה:ראשי עיריית רהט
קטגוריה:בדואים ישראלים
קטגוריה:ישראלים שנולדו במאה ה-20
קטגוריה:ערבים בראשות רשויות מקומיות בישראל
מפלי קרימל

החלק הנמוך ביותר של מפלי קרימל
מפלי קרימל (בגרמנית: Krimmler Wasserfälle) הם מפלי המים הגבוהים ביותר באוסטריה ובמרכז אירופה בכלל.<ref></ref> גובהם הוא 380 מטר. המפלים נמצאים על נהר קרימל . המפלים ממוקמים בתוך הפארק הלאומי הוהה טאורן (Hohe Tauern) במדינת זלצבורג.

== המפלים ==
חלק ממפלי קרימל.
מפלי קרימל הם מפלים מדורגים. המפל מתחיל לזרום בראש עמק קרימל, וצונח בשלושה שלבים. החלק העליון של המפל, בגובה של 140 מטר, החלק השני בגובה של 100 מטר והחלק השלישי בגובה של 140 מטר. הנקודה הגבוהה ביותר במפל היא בגובה 1,460 מטר מעל פני הים.<ref></ref>

== זרימה ==
מקור הזרימה של נחל קרימל הוא מהפשרת קרחונים. ועוצמת זרימתו משתנה בהתאם לעונות השנה. ספיקת הנהר בחודשי יוני ויולי היא כ-20,000 מ"ק בשעה, בעוד שבפברואר ספיקתו עומדת על כ-500 מ"ק לשעה. הספיקה הגדולה ביותר שתועדה בנחל הייתה ב-25 באוגוסט 1987, אז הייתה הזרימה כ-600,000 מ"ק לשעה.

הרסס של המפל יוצר תנאי גידול אידיאלים למאות טחבים, חזזיות ושרכים. המקום משמש כבית גידול ל-62 זני ציפורים.

לאחר המפלים, הנהר נשפך לתוך הזלצך, הזורם אל נהר האין, לאחר מכן אל נהר הדנובה שלבסוף נשפך אל הים השחור.

== תיירות ==

כדי להנגיש את המפל לתיירים, יצר איגנץ פון קירזינגר מהעיר הסמוכה מיטרזיל שביל המוביל לחלקו העליון של המפל. בשנת 1879 המועדון האלפיני האוסטרי שיפץ את השביל כדי לשפר את איכות הנוף הנצפה מהשביל. כ-400,000 איש מבקרים במפלים מדי שנה.

התיירות הרבה יוצרת עומס על תושבי כפר קרימל, בשל כמות האנשים המגיעים לכפר הקטן.

== לקריאה נוספת ==
* Slupetzky, Heinz and Johannes Wiesenegger. 1993. Vom Schnee, Eis, Schmelzwasser und Regen zum Gletscherbach – Hydrologie der Krimmler Ache In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria 
* Stocker, Erich. 1993. Zur Geomorphologie der Krimmler Wasserfälle In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria.

== קישורים חיצוניים ==

* 
* [https://www.wasserfaelle-krimml.at/en/ אתר האינטרנט של מפלי קרימל] (באנגלית)
* [https://web.archive.org/web/20070927234924/http://www.salzburger-saalachtal.com/de/Ausflugsziele/Land-Salzburg/Krimmler-Wasserfaelle/Krimmler-Wasserfaelle.htm מפלי קרימל] באתר זלצבורגר זאלכטאל, בארכיון האינטרנט (בגרמנית)
* [https://web.archive.org/web/20101201145723/http://world-waterfalls.com/waterfall.php?num=86 מפלי קרימל], באתר העולמי לנתוני מפלים
* 

== הערות שוליים ==

קטגוריה:אירופה: מפלי מים
קטגוריה:זלצבורג (מדינה): גאוגרפיה
דוד פלדמן (חזן)

דוד פלדמן (10 בנובמבר 1888 - ליל י"ח באייר ה'תש"ל, 23 במאי 1970) היה חזן נודע שפעל באירופה עד מלחמת העולם השנייה. התפרסם כחזן הראשי של צ'רנוביץ, משרה שבה החזיק במשך עשרות שנים. ניצול השואה, עלה לארץ ישראל ב-1944, שימש כחזן ראשי בבתי כנסת בתל אביב והופיע ברחבי העולם.

==ביוגרפיה==
נולד לשרה רחל (לבית סטמבול) ולבנימין פלדמן באקרמן שבבסרביה. למד בחדר ובגימנסיה.

בגיל צעיר החל להתעניין בחזנות. תחילה שימש במקהלתו של החזן ישראל סווט. ואחר כך למד תאוריה ופיתוח קול אצל המנצח דוד נובקובסקי ומומחים נודעים נוספים באודסה. כן למד בבית הספר לחזנים בצ'נסטוכוב בניהולו של המלחין הידוע אברהם בר בירנבאום.

בגיל 19 התמנה כחזן בית הכנסת "עדת ישורון" בוורשה, על מקומו של החזן זלמן ראזומני שעבר אז לאודסה. בהמשך עבר בעצמו לאודסה והתמנה כחזן בית הכנסת של הקצבים בעיר.

באודסה השתתף בקביעות בחוג "עונג שבת" בבית הכנסת 'יבנה' שהיה מוקד להתכנסות אנשי רוח, תרבות וציונות באודסה. מאודסה עבר למיקולאייב שבה שימש חזן הטמפל הכוראלי.

נישא לרבקה (רגינה) בת שלמה זלמן אלטהיים.

אחרי המהפכה הבולשביקית התמנה כחזן הראשי בצ'רנוביץ שברומניה, משרה בה כיהן כ-23 שנים.

בתחילת שואת יהודי רומניה עשה בגטו צ'רנוביץ, אך הצליח להימלט וב-4 באפריל 1944 עלה לארץ ישראל.

הוא התפרסם בהופעותיו ברדיו ובמסעי החזנות שערך ברחבי ארץ ישראל והתקבל כחזן ראשי בתל אביב.

לאחר קום מדינת ישראל, הופיע ברחבי העולם בקונצרטים ובבתי כנסת וזכה לפרסום רב.

בשנת 1970 נפטר דוד פלדמן ונקבר בבית העלמין קריית שאול.

==קישורים חיצוניים==
* 
* [https://www.archives.gov.il/archives/Archive/0b0717068002258e/File/0b071706856dcf14 מסמכי ההגירה של דוד פלדמן] באתר ארכיון המדינה

==הערות שוליים==

קטגוריה:יהודים אוקראינים
קטגוריה:יהודים רומנים
קטגוריה:חזנים ביישוב
קטגוריה:חזנים ישראלים
קטגוריה:ישראלים שנולדו ב-1888
קטגוריה:ישראלים שנפטרו ב-1970
קטגוריה:אישים הקבורים בבית הקברות קריית שאול
איירין היגינבות'אם

איירין היגינבות'אם (; 11 ביוני 1918 – 27 באוגוסט 1988) הייתה פזמונאית ופסנתרנית אמריקאית. היא התפרסמה בעיקר בזכות כתיבת השיר "Good Morning Heartache", שהוקלט על ידי בילי הולידיי כסינגל.

== ביוגרפיה ==
היגינבות'אם נולדה ב-11 ביוני 1918, בעיר ווסטר שבמסצ'וסטס.<ref name="BP" /> היא אחייניתו של נגן הטרומבון האפרו-אמריקאי ג'יי. סי. היגינבות'אם. למדה מוזיקה אצל המנצח קמפר הארלד, ממכללת מורהאוס. היגינבות'אם הייתה פסנתרנית בקונצרטים בגיל 15, והצטרפה ל ב-1944, כשהייתה בת 26. היא הלחינה כמעט 50 שירים שפורסמו. עם זאת, כיוון שהייתה אישה אפרו-אמריקאית שעבדה בסמטת טין פאן בתקופה בו רוב המלחינים שעבדו עמה היו גברים לבנים, כמה חוקרים ומוזיקולוגים מאמינים שבמרוצת השנים הולחנו על ידי היגינבות'אם הרבה יותר מחמישים שירים או שבחלק מסטנדרטי הג'אז שמה לא נרשם ברשימת הקרדיטים של היוצרים. ידוע שהיא השתמשה בשם עט, גלן גיבסון, בדומה למרבית המלחינות באותה עת. תרומתה של היגינבות'אם לעולם הג'אז נשארה לאורך דורות, ושיריה עדיין זוכים לגרסאות כיסוי.<ref>Ted Gioia, [http://blog.oup.com/2013/03/jazz-women-songwriters-gioia/ "Five women songwriters who helped shape the sound of jazz"], OUP blog, March 12, 2013.</ref><ref>David "Chet" Williamson Sneade, [http://worcestersongs.blogspot.com/2012/12/good-morning-heartache.html "'Good Morning Heartache'"], Worcester Songwriters of the Great American Songbook, December 22, 2012.</ref>

היגינבות'אם נפטרה ב-27 באוגוסט 1988, בגיל 70, בניו יורק.<ref name="BP">"Irene Higginbotham", The Black Perspective in Music, Vol. 16, No. 2 (Autumn 1988), p. 247.</ref>

== קישורים חיצוניים ==

== הערות שוליים ==

קטגוריה:פזמונאיות אמריקאיות
קטגוריה:מלחינות אמריקאיות
קטגוריה:פסנתרניות אמריקאיות
קטגוריה:אמריקאיות שנולדו ב-1918
קטגוריה:אמריקאיות שנפטרו ב-1988
Good Morning Heartache

"Good Morning Heartache" (בעברית: "בוקר טוב כאב לב") הוא סינגל שהוקלט על ידי זמרת הג'אז האמריקאית בילי הולידיי, ונכתב על ידי איירין היגינבות'אם, ארווין דרייק ודן פישר. הוא יצא לאור ב-1946, לאחר שהוקלט ב-22 בינואר אותה השנה, על ידי חברת התקליטים דקה רקורדס, כסינגל. השיר לווה על ידי התזמורת של ביל סטגמאייר: כריס גריפין (חצוצרה), ג'ו גאי (חצוצרה), ביל סטגמאייר (סקסופון אלט), האנק רוס (סקסופון טנור), ברני קאופמן (סקסופון טנור), ארמנד קמגרוס (סקסופון טנור), ג'ו ספרינגר (פסנתר), טייני גריימס (גיטרה), ג'ון סימונס (בס) וסידני קטלט (תופים).<ref name="Worlds"></ref><ref></ref>

לשיר הוקלטו מאות גרסאות כיסוי כשהמוכרים ביניהם הם של דיאנה רוס, סם קוק, ג'ו ויליאמס, נטלי קול, פרדי ג'קסון, טוני בנט, בוב סטיוארט וגלורה אסטפן.<ref></ref>

== קישורים חיצוניים ==

== הערות שוליים ==

קטגוריה:שירי 1946
קטגוריה:סינגלים מ-1946
קטגוריה:סינגלים מ-1972
קטגוריה:שירי טוני בנט
קטגוריה:שירי דיאנה רוס
קטגוריה:שירים באנגלית
שברולט אקווינוקס EV

שברולט אקווינוקס EV (באנגלית: Chevrolet Equinox EV) היא מכונית חשמלית במרכב קרוסאובר, בעלת חמישה מקומות ישיבה, מיוצרת על ידי שברולט משנת 2024. היא נחשפה בתערוכת CES ב-5 בינואר 2022<ref></ref>. היא צפויה לצאת לשוק בסתיו 2023 עם תג מחיר התחלתי של 30,00 דולר אמריקני<ref></ref>.

== סקירה כללית<ref></ref> ==
היא בנויה על פלטפורמת האוליתימום של ג'נרל מוטורס ותהיה זמינה בגרסה פרטית וגרסה מסחרית (למוניות, ציי רכב שיתופיים ועוד) ותוצע ברמות גימור LT ו-RS. המראה של האקווינוקס ספורטיבי ומסוגנן, ממשיך את הקו העיצובי שבחרה ג'נרל מוטורס בעבור שברולט בשנים האחרונות. הדגם הולך להיות תחרותי בשוק הקרוסאוברים החשמליים, בעוד שפולקסווגן ID.4 עולה החל מ-40,000 דולר ויונדאי איוניק 5 עולה החל מ-48,000 דולר האקווינוקס EV המתחרה בסגנון ובמערכות הנעה בדגמים אלו הולכת להיות מוצעת במחיר של 30,000 דולר.

== קישורים חיצוניים ==

* 
* [https://www.motortrend.com/cars/chevrolet/equinox-ev/ תיאור]

== הערות שוליים ==

 
אקווינוקס EV
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים במקסיקו
קטגוריה:דגמי מכוניות שהושקו ב-2022
אל ים קנצפולסקי

אֵל-יָם קַנְצֶפּוֹלְסְקִי (נולד ב-22 בדצמבר 2003) הוא כדורגלן ישראלי המשחק בעמדת הקשר מרכזי בהפועל תל אביב מליגת העל, ובנבחרות הצעירות עד גיל 20 ועד גיל 21.

== קריירה ==
=== קריירת מועדונים ===
החל לשחק כדורגל בקבוצת הילדים של הפועל הרצליה, ובגיל 11 עבר לזו של הפועל תל אביב בה שימש כקפטן קבוצת הנוער בצוותא עם סתיו למקין.

ב-24 במאי 2021 ערך את הופעת הבכורה בקבוצה הבוגרת של הפועל תל אביב וכן בהרכב הפותח, בניצחון החוץ 3–2 על בני סכנין, במסגרת ליגת העל. ב-28 ביולי 2022 חתם בהפועל תל אביב, למשך שלוש שנים עם אופציה לעונה נוספת.

ב-11 בספטמבר 2022 כבש את שער הבכורה שלו בבוגרים של הפועל תל אביב ובליגת העל, בהפסד הביתי 2–3 להפועל באר שבע.

=== נבחרות ישראל ===
קנצפולסקי היה חלק מנבחרת הנערים של ישראל עד גיל 17, ולזכותו שער מתוך ארבע הופעות במדיה.

הוא שיחק בהרכב הפותח של נבחרת הנוער באליפות אירופה עד גיל 19 בשנת 2022. בחצי הגמר היורו מול צרפת כבש קנצפולסקי את השער השני של הנבחרת בניצחון 2–1, שבעקבותיו עלתה ישראל לגמר הטורניר, בו הפסידה לאנגליה 1–3 לאחר הארכה. בזכות העפלתם למשחק הגמר, זכתה הנבחרת בכרטיס לגביע העולם לנבחרות עד גיל 20 במאי 2023 בארגנטינה, בו קנצפולסקי שיחק ובלט לטובה בכל משחקיה של הנבחרת ועד לזכייתה במקום השלישי בטורניר זה.

קנצפולסקי כיום גם חבר בסגל של נבחרת ישראל הצעירה עד גיל 21 מאז משחקי הפלייאוף מול אירלנד עד גיל 21 במוקדמות אליפות אירופה לנבחרות צעירות - 2023 שדרכם העפילה ישראל לטורניר הגמר של אליפות אירופה לשנה זו.

== חיים אישיים ==
קנצפולסקי נולד בהוואי שבארצות הברית וגדל בהרצליה. אביו, אמור, הוא אלוף ישראל וסגן אלוף אירופה בגלישת גלים בעברו, וסבו, שמאי "טוֹפְּסִי" קנצפולסקי, היה ממייסדי ענף הגלישה בישראל, ומציל נודע בחוף פרישמן שבתל אביב. הוא גם דודן של מדריכת הגלישה מונדה קנצפולסקי שהתמודדה בעונה החמישית של "המירוץ למיליון".

==קישורים חיצוניים==

==הערות שוליים==

קטגוריה:כדורגלנים אמריקאים
קטגוריה:כדורגלנים ישראלים
קטגוריה:קשרי כדורגל אמריקאים
קטגוריה:קשרי כדורגל ישראלים
קטגוריה:כדורגלני הפועל תל אביב
קטגוריה:בוגרי בית החינוך המשותף חוף השרון
קטגוריה:הרצליה: כדורגלנים
קטגוריה:ישראלים ילידי ארצות הברית
קטגוריה:עולים בשנות ה-2000
קטגוריה:אמריקאים שנולדו ב-2003
קטגוריה:ישראלים שנולדו ב-2003
יאסר חוג'יראת

יאסר מחמוד חֻג'יראת (בערבית: ياسر محمود حجيرات; נולד ב־19 בדצמבר 1965) הוא חבר הכנסת מטעם סיעת רע"מ, דוקטור לגנטיקה ובעבר ראש המועצה המקומית ביר אל־מכסור ומנהל ומרצה במוסדות שונים, בפרט בתחום התמחותו.

== ביוגרפיה ==
יאסר חֻג'יראת נולד ב־1965 ביישוב ביר אל־מכסור והוא בן לשבט אל־חֻג'יראת המקומי – אחד השבטים הבדואיים הגדולים של הגליל העליון. הוא בעל תואר ראשון בביולוגיה, תואר שני בביוכימיה ודוקטורט בגנטיקה מהאוניברסיטה העברית ופוסט־דוקטורט על הגנטיקה של מחלת הסרטן מהטכניון ומקרן חקר הסרטן הממלכתית של בריטניה . בתחילת דרכו בעולם התעסוקה לימד כימיה וביולוגיה בתיכון המקומי ביישוב בו הוא גר – ביר אל־מכסור, ובשנת 1997 הקים מעבדה לגנטיקה מולקולרית במרכז הרפואי העמק שבעפולה.

ב־2008 נבחר לראשות מועצת היישוב לאחר שזכה ב־46% מהקולות ופרש מתפקידו במעבדה לגנטיקה, בעוד רשימתו – אל־אצלאח וא־תע'ייר (החידוש והשינוי) – זכתה ל־2 מושבים מה־9 שבמועצה. בבחירות הבאות לראשות המועצה (2013) הוביל בסיבוב הראשון עם כ־30%, אך בסיבוב השני הפסיד למוחמד גדיר כשקיבל 49% מהקולות. בסיבוב זה לא זכה אף להיכנס למועצה. גם בבחירות הבאות (2018) לא הצליח להעפיל למועצה או לראשותה, כשהפעם הפסיד לח'אלד חוג'יראת שקיבל 57% מהקולות.

עם סיום תפקידו במועצה, בסוף 2013, מונה לחבר דירקטוריון בחברות ממשלתיות, והיה ממתכנני הקמת מעבדה לשבבים גנטיים במרכז הרפואי כרמל שבחיפה. בשנים 2016–2018 ניהל את חברת אל־פנאר <small>(המגדלור)</small> מייסודן של ג'וינט ישראל ויד הנדיב לקידום תעסוקת ערבים ישראלים, ולאחר מכן ניהל את מעבדת הקורונה של חברת MyHeritage. במקביל הרצה בתחומי הביולוגיה והסיעוד בטכניון, במכללה האקדמית עמק יזרעאל ובבית החולים נצרת.

בבחירות לכנסת העשרים וארבע (2021) הוצב במקום ה־8 הלא ריאלי של מפלגת רע"ם שזכתה לבסוף ב־4 מנדטים, ולמרות זאת, לאור מותו של סעיד אלח'רומי, פרישה של מאזן גנאים, פרישת עלא א־דין ג'בארין וחוסר רצונו של עטא אבו מדיגם לכהן בכנסת, באמצע 2022 היה חוג'יראת על סף כניסה לכנסת, אך זו התפזרה לבסוף. בבחירות לכנסת העשרים וחמש הוצב במקום החמישי ברשימת רע"ם, שרשמה עלייה בכוחה וזכתה ל־5 מנדטים, וכך נבחר לבסוף לכנסת וסיים את תפקידו במעבדת הקורונה.

== חיים אישיים ==
נשוי לאבתסאם ואב לשישה. שלוש בנותיו הגדולות פנו, בדומה לאביהן, לתחום הרפואה.

==קישורים חיצוניים==

* [https://www.knesset.tv/knesset-members/47339/ יאסר חג'יראת], באתר ערוץ כנסת
* [https://www.maoz-il.org/alumni-projects/יאסר-ח יאסר חוג'יראת] – מידע נוסף באתר ארגון מעוז
* 

קטגוריה:פוליטיקאים ערבים ישראלים
קטגוריה:ראשי מועצות מקומיות בישראל
קטגוריה:גנטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:חברי הכנסת העשרים וחמש
קטגוריה:חברי הכנסת מטעם הרשימה הערבית המאוחדת (רע"ם)
קטגוריה:ביר אל-מכסור: אישים
קטגוריה:ישראלים שנולדו ב-1965
קטגוריה:ערבים בראשות רשויות מקומיות בישראל
דנסייה

רפרודנסייה נדונג סונקי (; נולדה ב-26 במרץ 1992), ידועה בשם הבמה דנסייה, היא זמרת, יזמית ומעצבת אופנה מקמרון. היא למדה בבית הספר היסודי האנגלי ביאונדה, ומאוחר יותר עברה לקולג' CPC באזור צפון-מערב המדינה. את קריירת המוזיקה שלה החלה כאמנית משנה בכמה סינגלים של אמנים רבים, דוגמת כריס בראון, 50 סנט, ליידי גאגא ולודאקריס. את סינגל הבכורה שלה, "Beri Beri", הוציאה לאור ב-2011.<ref name="BellaNaija"></ref>

כמעצבת אופנה הכינה מספר תלבושות לניקי מינאז', ריהאנה, כריסטינה מילאן וליל מאמא. היא ידועה בזכות הופעותיה בטקסי הפתיחה של פרסי המוזיקה של בילבורד, פרסי גראמי ופרסי המוזיקה האמריקאית.<ref name="NY Daily News"></ref><ref name="E! News"></ref><ref name="Pulse NG"></ref><ref name="US Weekly"></ref>

בשנת 2014 השיקה את סט מוצרי טיפוח העור שלה, Whitenicious.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות פופ
קטגוריה:נשים יזמות
קטגוריה:מעצבות אופנה
קטגוריה:אמנים הידועים בשם במה
קטגוריה:ילידות 1992
דור תורג'מן

דור דוד תורג'מן (נולד ב-24 באוקטובר 2003) הוא כדורגלן ישראלי המשחק בעמדת החלוץ והקיצוני במכבי תל אביב מליגת העל, בנבחרת ישראל הבוגרת ובנבחרת ישראל הצעירה.

==קריירת מועדונים==
תורג'מן גדל במחלקת הנוער של מועדון ספורט אשדוד. בשנת 2018 עבר למחלקת הנוער של מכבי תל אביב. ב-22 באוגוסט 2020 ערך את הופעת הבכורה שלו במועדון, כשנכנס כמחליף בדקה ה-87 בניצחון 2–0 על בני סכנין במסגרת גביע הטוטו 2020/2021. ב-23 במאי 2021 ערך את הופעת הבכורה שלו בליגת העל הישראלית, כשהחליף את אדוארדו גררו בדקה ה-88 בניצחון 3–0 על מכבי פתח תקווה במסגרת עונת 2020/2021. זו הייתה הופעתו היחידה בליגה בעונה זו.

לקראת עונת 2021/2022 הושאל תורג'מן למשך עונה אחת לבית"ר תל אביב בת ים מהליגה הלאומית. ב-13 בספטמבר 2021 ערך את הופעת הבכורה שלו במועדון, בהפסד 3-1 לבני יהודה תל אביב במסגרת המחזור השלישי. ב-1 בנובמבר הבקיע את שער הבכורה שלו במועדון, בהפסד 4–2 למכבי אחי נצרת במסגרת המחזור העשירי בליגה. בסך הכל ערך 30 הופעות ליגה במהלך תקופת ההשאלה במועדון, בהן הבקיע ארבעה שערים.

ב-1 במרץ 2023 כבש את שער הבכורה שלו במכבי תל אביב, שהיה גם שער הניצחון של קבוצתו בדקה ה-92, בניצחון 2–1 על מכבי פתח תקווה במשחק הגומלין של רבע גמר גביע המדינה בכדורגל 2022/23.

ב-11 ביוני 2023 הודיעה מכבי תל אביב כי תורג'מן חתם בקבוצה ל-3 שנים נוספות עם אופציה לשנה נוספת.

ב-26 בספטמבר 2023 כבש תורג׳מן את שער הבכורה שלו בליגת העל, כאשר הבקיע את השער האחרון של קבוצתו בניצחון 5–0 על הפועל תל אביב.

== נבחרות ישראל ==
תורג'מן נכלל ושיחק בסגל נבחרת ישראל עד גיל 19 לאליפות אירופה לנבחרות עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה לאחריה של הארכה בגמר, בו נכנס כמחליף. בתום טורניר זה, נבחרת הנוער הישראלית הגיעה עמו, למקום ה-2.

תורג'מן כבש את שער הניצחון של נבחרת ישראל עד גיל 20 על ברזיל, במשחק רבע גמר גביע העולם של פיפ"א, במשחק שהסתיים בניצחון 3–2 לטובת ישראל. בתום טורניר זה, הנבחרת הישראלית הגיעה עמו, למקום ה-3.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== תארים ==
;מכבי תל אביב
* אליפות: 2023/2024
* גביע הטוטו לליגת העל (1): 2020/2021
* אלוף האלופים: 2024

;בית"ר תל אביב בת ים
* גביע הטוטו לליגה הלאומית (1): 2021/2022

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:כדורגלני נבחרת ישראל
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2003
סימונה מולינארי

סימונה מולינארי (; נולדה ב-23 בפברואר 1983) היא זמרת ג'אז איטלקייה. השתתפה בפסטיבל סן רמו בשנת 2009, והגיעה למקום השלישי עם השיר "Egocentrica". זמן קצר לאחר מכן הוציאה אלבום אולפן בעל אותה שם, שהגיע למקום ה-75 במצעד האלבומים האיטלקי.<ref></ref><ref></ref><ref></ref>

== דיסקוגרפיה ==
=== אלבומי אולפן ===
* Egocentrica (2009)
* Croce e delizia (2010)
* Tua (2011)
* Dr.Jekill, Mr. Hyde (2013)

== מועמדויות ופרסים ==
{| class="wikitable"
|-
! שנה !! פרס !! מועמדות !! עבודה !! תוצאה
|-
|2009
|פרסי מוגול
|המילים הכי טובות<ref></ref>
|"Egocentrica"
|
|-
|2009
|פרסי לוונציה
|תגלית השנה<ref></ref>
|Egocentrica
|
|-
|2010
|פרסי וינד מיוזיק
|פרס הכישרון הצעיר<ref></ref>
|עצמה
|
|-
|2010
|פרסי לוונציה
|פרס הג'אז<ref></ref>
|עצמה
|
|-
|}

== קישורים חיצוניים ==
* 

== הערות שוליים ==

קטגוריה:זמרות איטלקיות
קטגוריה:ילידות 1983
קטגוריה:איטלקים שנולדו ב-1983
נונו בלשיור

נונו ריקרדו סנטוס בלשיור (בפורטוגזית: Nuno Ricardo Santos Belchior; נולד ב-9 באוקטובר 1982), המוכר יותר בשם בלשיור (בפורטוגזית: Belchior) הוא כדורגלן חופים פורטוגזי, המשחק בעמדת החלוץ בספורטינג ליסבון ובנבחרת פורטוגל בכדורגל חופים.

==סטטיסטיקות==

;לאומיים
{| class="wikitable" style="text-align:center;"
|-
! תחרות !! שנה !! הופעות !! שערים
|-
| rowspan="13"|גביע העולם בכדורגל חופים
| 2003 || 5 || 2
|-
| 2004 || 5 || 4
|-
| 2005 || 5 || 5
|-
| 2006 || 6 || 3
|-
| 2007 || 4 || 0
|-
| 2008 || 6 || 10
|-
| 2009 || 6 || 5
|-
| 2011 || 6 || 6
|-
| 2013 || - || -
|-
| 2015 || 6 || 5
|-
| 2017 || 4 || 2
|-
| 2019 || 6 || 3
|-
| 2021 || - || -
|-
! colspan=2|סך הכל !! 59 !! 45
|}
{| class="wikitable" style="text-align:center;"
|-
! תחרות !! שנה !! הופעות !! שערים
|-
| rowspan="11"|אליפות אירופה בכדורגל חופים
| 2011 || 9 || 15
|-
| 2012 || 9 || 4
|-
| 2013 || 10 || 10
|-
| 2014 || ? || ?
|-
| 2015 || 4 || 5
|-
| 2016 || 3 || 4
|-
| 2017 || - || -
|-
| 2018 || 4 || 5
|-
| 2019 || 7 || 4
|-
| 2020 || 4 || 3
|-
| 2021 || 3 || 3
|-
! colspan=2|סך הכל !! 53 !! 53
|}

;קבוצתיים 
{| class="wikitable" style="text-align:center;"
|-
! תחרות !! שנה !! קבוצה !! הופעות !! שערים
|-
| rowspan="9"|גביע אירופה לאלופות
|-
| 2013 || לוקומוטיב מוסקבה || 6 || 4
|-
| 2015 || align=right| אנטליה - אלניה || 3 || 10
|-
| 2016 || align=right| בראגה || 7 || 6
|-
| 2018 || rowspan=5 align=right| ספורטינג ליסבון || 7 || 5
|-
| 2019 || 8 || 7
|-
| 2020 || 7 || 5
|-
| 2021 || 4 || 4
|-
| 2022 || 6 || 3
|-
! colspan=3|סך הכל !! 48 !! 44
|}

==תארים==
===לאומיים===
* גביע העולם בכדורגל חופים (2): 2015, 2019
* אליפות אירופה בכדורגל חופים (5): 2007, 2008, 2015, 2019, 2020
* מונדיאליטו (4): 2003, 2008, 2009, 2019
* גביע אירופה בכדורגל חופים (4): 2003, 2004, 2006, 2016
* המשחקים האירופיים (1): 2019

===קבוצתיים===
* גביע אירופה לאלופות בכדורגל חופים (3): 2017, 2018, 2019
* מונדיאליטו למועדונים (2): 2019, 2020
* אליפות איטליה (1): 2008
* אליפות פורטוגל (3): 2018, 2019, 2020
* הגביע הפורטוגלי (2): 2019, 2021
* הגביע הפולני (1): 2020

===אישיים===
* מונדיאליטו (3):
** השחקן הטוב ביותר: 2011
** מלך השערים: 2011, 2013
* הגביע האיטלקי (1):
** מלך השערים: 2012
* גביע העולם בכדורגל חופים (2):
** נעל הארד: 2008
** כדור הארד: 2008

==קישורים חיצוניים==

* [https://beachsoccer.com/player/nuno-belchior הפרופיל של נונו בלשיור] באתר הרשמי של Beach Soccer Worldwide

קטגוריה:כדורגלני חופים
קטגוריה:פורטוגזים שנולדו ב-1982
אלין דה מונק

אלין דה מונק (; נולד ב-22 בינואר 1988), ידועה גם בשם הבמה אלקטרה, היא זמרת ושחקנית בלגית. דה מונק הוציאה את אלבום הבכורה שלה, More Is More, בשנת 2010. הוא הגיע למקום השני במצעד האלבומים של פלנדריה. בתקופה הזו היא מנחה את תוכנית הרדיו Que Pasa.<ref></ref>

בהמשך היה היית המנחה בערוץ טלוויזיה JMC לצד שון דונדט.

אלין דה מונק התחילה את קריית שחקנית בשנת 2007 כאשר שיחקה באופרת סבון בלגית Thuis. בשנים 2012–2017 היא הצטלמה בסדרת טלוויזיה Crime Clowns. בשנת 2020 היא התחילה לשחק בסדרה Instafamous. בסך הכול היא שיחקה במעל ל-15 סדרות טלוויזיה.

בשנת 2013 היא דיבבה בסדרת הנפשה "הדבורה מאיה". בשנת 2019 היא דיבבה לפלמית ב"צעצוע של סיפור 4".
== דיסקוגרפיה ==
=== אלבומים ===
{| class="wikitable sortable" border="1"
|-
! אלבום
! FLA
|-
| More Is More
| 2
|}

===סינגלים ===
{| class="wikitable sortable" border="1"
|-
! שיר
! FLA
|-
| "Footprints in the Sand"
| 7
|-
| "Real Love"
| 7
|-
| "I Hate It But I Love It"
| 3
|-
| "Do You Really Wanna Be with Me"
| 3
|-
| "Dance Dance"
| 24
|}

== קישורים חיצוניים ==
* 

== הערות שוליים ==

קטגוריה:זמרות פופ בלגיות
קטגוריה:אמני קפיטול רקורדס
קטגוריה:מדבבות
קטגוריה:שחקניות קולנוע וטלוויזיה בלגיות
קטגוריה:ילידות 1988
הר בוריאס (ארץ ויקטוריה)

הר בוראס או הר בוריאס (באנגלית: Mount Boreas) הוא פסגה נישאת, באזור העמקים היבשים מקמרדו ברכס אולימפוס, בארץ ויקטוריה שבאנטארקטיקה.

גובהו של הר בוראיס 2,400 מטרים מעל פני הים.

הר בוריאס ממוקם בין הר איולוס לבין הר דידו.

== היסטוריה ==
=== מקור השם ===

שמו של הרכס ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1958 – 1959.

ההר נקרא על שם בוריאס - דמות מהמיתולוגיה היוונית - וזאת בדומה לאתרים נוספים ברכס אולימפוס, הנקראים על שם דמויות מהמיתולוגיה היוונית.

== קישורים חיצוניים ==

* [https://adam.antarcticanz.govt.nz/nodes/view/21216 הר בוריאס] באתר הגאזט האנטארקטי הרשמי של ממשלת ניו זילנד
* [https://web.archive.org/web/20210602233904/https://geonames.usgs.gov/apex/f?p=gnispq:5:::NO::P5_ANTAR_ID:1673 הר בוריאס] באתר הסקר הגאולוגי של ארצות הברית
* [https://www.meteoblue.com/en/weather/week/boreas%2c-mount_antarctica_6628111 מזג אוויר נוכחי עדכני בהר בוריאס] 
** [https://www.meteoblue.com/en/weather/14-days/boreas%2c-mount_antarctica_6628111 תחזית מזג אוויר עדכנית ארוכת טווח עבור הר בוריאס]
** [https://www.meteoblue.com/en/weather/historyclimate/weatherarchive/boreas%2c-mount_antarctica_6628111 נתוני מזג אוויר היסטוריים עבור הר בוריאס]
** [https://www.meteoblue.com/en/weather/archive/yearcomparison/boreas%2c-mount_antarctica_6628111 סטטיסטיקות מזג אוויר עבור הר בוריאס]

== הערות שוליים ==

בוריאס
בוריאס
תאי עבד

תאי עבד־קסוס (נולד ב־3 באוגוסט 2004) הוא כדורגלן ישראלי המשחק בעמדת הקשר התקפי והקיצוני ביונג פ.ס.וו, קבוצת המילואים של פ.ס.וו. איינדהובן, מליגת המשנה ההולנדית ובנבחרת ישראל עד גיל 19.

==קריירת מועדונים==
עבד החל לשחק כדורגל בקבוצת הילדים של מכבי תל אביב וכאשר היה בן 15 הצטרף למחלקת הנוער של הפועל תל אביב. באוגוסט 2021 הצטרף למחלקת הנוער של פ.ס.וו. איינדהובן ההולנדית לאחר שחתם על חוזה בן 3 שנים במועדון. בעונת 2023/2024 עלה לקבוצת המילואים של Jong PSV שמשחקת בליגת המשנה ההולנדית (בוגרים). בדצמבר 2023 חתם על חוזה חדש ל-3 שניים נוספות בקבוצה.

== נבחרת ישראל ==
עבד שיחק עם נבחרת הנוער באליפות אירופה עד גיל 19 - 2022 והבקיע את השער הראשון בניצחון 2-4 נגד אוסטריה בשלב הבתים של הטורניר הסופי.

בשנת 2023 נכלל בסגל הנבחרת לטורניר גביע העולם עד גיל 20, במסגרתו הגיעה הנבחרת לשלב חצי הגמר בו הודחה מול אורוגוואי.

== חיים אישיים ==
נולד בתל אביב-יפו, לאביו יעקב (קובי) עבד, בעליה של רשת המסעדות ציפורה ומיתוס.<ref name=":0" />אחיו הבכור של תאי, מצליח (מאץ') עבד, הוא בוגר מחלקת הנוער של הפועל תל אביב (בעלה של אדל בספלוב).<ref name=":0" />

ברשותו גם דרכון ספרדי.<ref name=":0" />

עבד זכה מצה"ל למעמד של ספורטאי עילוי, מה שאפשר לו לשחק מחוץ לישראל בעת שהיה אמור להתחיל את שירותו הצבאי.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלנים ישראלים בהולנד
קטגוריה:כדורגלני פ.ס.וו. איינדהובן
קטגוריה:ישראלים שנולדו ב-2004
קבוצת פנטלנד

קבוצת פנטלנד (באנגלית: Pentland Group) היא חברת ספורט ואופנה קמעונאות בריטית, שהוקמה בשנת 1932 בליברפול. החברה מחזיקה בעלות על חברות כגון JD Sports ו-Speedo. בימינו ממוקם מטה החברה בלונדון וכ-50 אלף עובדים מועסקים בה ברחבי העולם.

== היסטוריה ותיאור פעילות החברה ==
החברה הוקמה בשנת 1932 על ידי מהגרים יהודים ממזרח אירופה. היא פעלה בליברפול, בעיקר בתחום ההנעלה. בשנת 1959 בן המייסדים סטפן רובין סיים את לימודיו והחל לעבוד ליד אביו בניהול העסק. כאשר מת אביו התמנה סטפן רובין למנכ"ל החברה וכיהן בתפקידו עד לשנת 1998, כאשר העביר את השליטה לבנו, אנדרו.

החברה התפתחה בהדרגה. בשנת 1981 היא רכשה 55% ממניות של חברת ריבוק. בשנת 1983/84 ריבוק הייתה אחראית על 70% ממחזור החברה. בשנת 1985 מניות ריבוק הוצעו למכירה בבורסה לניירות ערך של ניו יורק.

המשפחה רשמה את החברה למסחר בבורסה לניירות ערך של לונדון בשנת 1964, אך השאירה בבעלותה את רוב המניות. בשנת 1989 בוצע הנפקה ראשונה לציבור, אך בשנת 1999 נציגי המשפחה רכשו בחזרה את המניות שהונפקו לציבור. בשנת 2019 סטפן רובין היה משלם מס הגדול בממלכה המאוחדת והוא שילם 181.6 מיליון לירה שטרלינג.

בשנת 2005 החברה רכשה 45% של JD Sports ובהמשך היא הגדילה את חלקה ל-55%. לחברה זו קיימים 2,500 חנויות ברחבי העולם.

בשנת 2016 מכירות החברה הגיעו ל-2.4 מיליארד פאונד ורווחים גדלו ל-220 מיליון.

בשנת 2018 הוכרז על יצירת מיזם משותף בנושא הנעלה עם "לקוסט". באותה שנה JD Sports רכשה רשת חנויות בקליפורניה שכוללת 83 חנויות.

== קישורים חיצוניים ==
* 

==הערות שוליים==

קטגוריה:חברות הנסחרות בבורסה לניירות ערך בלונדון
קטגוריה:ציוד ספורט
קטגוריה:חברות ביגוד
קטגוריה:הנעלה
קטגוריה:תאגידים רב-לאומיים
מגילת סתרים

מגילת סתרים הוא סוג של חיבורים שנזכר בתלמוד, והוא כלל חידושים והלכות. הוא נקרא בשם זה מאחר שתוכנו לא היה גלוי לרבים. במגילת סתרים נכתבו דברים שהיה חשש שיישכחו אם לא ייכתבו.

== רקע ==
לאחר נתינת התורה במעמד הר סיני, הועברו כל ההלכות כולם במסורת מרב לתלמיד, ונאסר לעלות הלכות אלו על הכתוב מחמת איסור דברים שבעל פה אי אתה רשאי לכותבן. איסור זה היה בתוקפו עד זמן כתיבת המשניות, דבר שהותר עקב ירידת הדורות, והחשש שעם הזמן יאבדו ההלכות.

אמנם אף קודם שהותרה כתיבת התורה שבעל פה, נזכר בתלמוד, שרב ראה מגילה 'מגילת סתרים' של רבי חייא רבו, ובו נכתבו דברי הלכה בשם איסי בן יהודה, וכן היו ברשות חכמים נוספים מגילות סתרים מחכמים שלפניהם, והשתמשו בכך ללימוד ההלכות.

== מהותה ==
לדעת רש"י עניינה של מגילה זו נקראה בשם זה מחמת . ובמקום אחר כתב רש"י: .

בניגוד לדברי רש"י, שבמגילה נכתבו רק דברי חידוש של יחדים, כתב הרמב"ם בהקדמתו לספרו משנה תורה: . 

כך גם עולה מתשובות רב שרירא גאון, שכל אחד רשם לעצמו את ששמע מרבותיו, ורק כשבא למסור את הדברים לתלמידיו - מסר בעל פה.

== במחקר ==
אפשטיין סבור כי אף קודם כתיבת המשנה, היא עמדה לרשות התנאים כחיבור כתוב, והחל מתקופת רבי ואילך היו הלכות כתובות, כפי שניתן להיווכח מאותה מגילת סתרים שמצא רב.

יעקב זוסמן חולק בתוקף על מסקנה זו, וסבור כי אין לראות במגילת סתרים זו הוכחה, וכפי הנראה מדובר במקרה פרטני. לדבריו לא נזכר בכל תקופת חז"ל רמז לכך, ואדרבא מצינו במספר מקומות בש"ס שהסתפקו בנוסח המשנה, ולא הביאו לראיה מגילה כלשהי להוכחה. הוא סבור שמגילת סתרים זו הייתה משהו ייחודי, ואף בתלמוד נזכרה מגילה זו פעמיים בלבד.

== ספרי מגילת סתרים ==
ספר בשם מגילת סתרים מיוחס לרב ניסים גאון, ובאחרונים תמהו על שמו של הספר. בשם הגדולים דוחה את הכוונה ששם הספר רומז לכך שהספר נכתב בסתר מחמת האיסור לכתוב את התורה שבעל פה, שהרי בתקופת רב ניסים גאון כבר הותר איסור זה. הוא משער שהספר נקרא כך מענוונתנו של רב נסים שלא היה חפץ שיפסקו הלכות על פי הספר: .

גם הר״י מיגאש חיבר מגילת סתרים.<ref></ref>

גם נחמן מברסלב והאדמו"ר מקאמרנא כתבו מגילות סתרים, אם כי במקרה שלהם מדובר בכתבים מיסטיים ולא הלכתיים.

==ראו גם==
* ספר יוחסין (תלמוד)

== לקריאה נוספת ==
* יעקב זוסמן, תורה שבעל פה פשוטה כמשמעה: כוחו של קוצו של יו"ד.
* מרדכי הכהן, "תולדות התנא איסי בן יהודה", פרק ז'-ח', בתוך: סיני, כרך ל"ד, ירושלים תשי"ד, עמ' רל"ה ואילך.
* יעקב שמואל שפיגל, עמודים בתולדות הספר העברי: כתיבה והעתקה, פרק ט', סעיף י"א - מגילת סתרים, רמת גן תשס"ה, עמ' 473 ואילך.

== קישורים חיצוניים ==
* 

== הערות שוליים ==

קטגוריה:ספרות חז"ל
קטגוריה:תקופת המשנה והתלמוד
קטגוריה:היסטוריה של התורה שבעל פה
קטגוריה:יצירות אבודות
צבי פישר

הרב צבי הירש פישר (ה'תר"א, 1841 – י"ד באדר ב' ה'תרס"ב, 1902) היה רב הונגרי, רבן של הערים אסוד ודוואוואניה (לעיתים: ויינערן).

== ביוגרפיה ==
נולד בעיירה מזטור כבן בכור לשמונה אחיו לרב עקיבא פישר, שהיה לאחר מכן אב בית דין טט ולדבורה בילא. בשנת ה'תרט"ז החל ללמוד בישיבת אייזנשטט אצל הרב עזריאל הילדסהיימר ולאחר מכן למד בישיבת פרשבורג אצל הרב אברהם שמואל בנימין סופר (הכתב סופר).

בשנת ה'תרכ"ה נישא לבת דודתו צביה, בתו של הרב אבא חייא הירש, שהיה לאחר מכן דיין וראש בית הדין של סרד.

בשנת ה'תרל"ב (1872) מונה לרבה של אסוד, עיירה השוכנת בקרבת בודפשט, ולאחר מכן, בשנת ה'תרל"ח, מונה לרב קהילת דוואוואניה (ויינערן), מחוז יאס-נאג'קון-סולנוק, בה כיהן כרב למעלה משני עשורים, עד לפטירתו בפורים, י"ד באדר ב' התרס"ב, 1902, בגיל 61. נקבר בווינערן.

חידושיו וכתביו נדפסו בספר עטרת עקיבא.

== משפחתו ==
על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

הרב פישר נישא לצביה, בת דודתו (האריכה ימים עד תרצ"ה, 1935), ולהם היו 10 ילדים, 5 בנות ו-5 בנים, בהם:
* מרים (ה'תרכ"ו – ה'תרצ"ו) – נישאה לרב מרדכי אפרים פישל פישר, אב בית דין ויינערן ושארושפטק
* הרב מרדכי ליב (ה'תרכ"ט – ה'תרנ"ד) – רבה של קהילת נג'קאטה. נהרג בתאונת רכבת, בגיל 25.
* הרב בצלאל (ה'תרל"ח – כ"ג בניסן ה'תשכ"ו, 1966) – רבה של פאלנקא, טרנז'דאן, ורב בבודפשט

== הערות שוליים ==

קטגוריה:רבנים הונגרים
קטגוריה:בוגרי ישיבת פרשבורג
קטגוריה:תלמידי הכתב סופר
צבי
קטגוריה:ילידי 1841
קטגוריה:הונגרים שנפטרו ב-1902
Monsters (שיר של שיינדאון)

"Monsters" (במקור נכתב באותיות גדולות: MONSTERS; בעברית: מפלצות או, בהקשרו של השיר, שדים) הוא הסינגל השלישי מתוך Attention Attention, אלבומה השישי של להקת הרוק האמריקאית שיינדאון. השיר הגיע לפסגת מצעד הרוק המיינסטרימי של המגזין בילבורד ביוני 2019 והפך בכך לסינגל ה-14 של הלהקה שמגיע למקום הראשון, הישג שהביא את הלהקה למקום השני במספר הסינגלים שמגיעים לראש המצעד, מאז שהמצעד נוצר בשנת 1981.<ref name="Billboard2"></ref> השיר היה אחד מחמשת המועמדים של iHeartRadio לשיר השנה ברוק.<ref></ref>

ב-29 ביוני 2022 קיבל השיר מאיגוד תעשיית ההקלטות האמריקאי מעמד של תקליטון פלטינה, לאחר שמכר למעלה ממיליון עותקים בארצות הברית.

==רקע==
השיר יצא לאור ב-1 במרץ 2019 כסינגל השלישי מתוך האלבום Attention Attention, אחרי השירים "Devil" ו"Get Up".<ref name="Billboard1"></ref> באפריל 2019 ציין המגזין בילבורד שהשיר הפך לשיר ה-25 של שיינדאון שהגיע לעשירייה הראשונה במצעד הרוק המיינסטרימי של המגזין.<ref name="Billboard1"/> ביוני 2019 הגיע השיר למקום השני, וביולי אותה שנה שהה במקום הראשון במשך שבוע.<ref name="Billboard2"/> כבר ביולי 2018 רמזה הלהקה על וידאו קליפ צפוי לשיר, אך זה שוחרר רק ביוני 2019.<ref></ref><ref></ref> ב-2 ביולי 2019 הוציאה הלהקה קליפ אנימציה לשיר.<ref></ref>

==נושאים וכתיבה==
Attention Attention הוא אלבום קונספט<ref></ref> ש"ממפה את חייו של הפרוטגוניסט מהשפל הכואב ביותר ועד לגבהים צורבים". השיר "Monsters" מופיע באמצע האלבום.<ref name="LouderSound1"></ref> ברנט סמית ציין שהשיר הושפע ממאבקי העבר שלו עם אלכוהוליזם ושימוש לרעה בסמים, בתקופת האלבום The Sound of Madness,<ref name="LouderSound1"/><ref></ref> וציין: סמית ציין שהשיר מושפע גם מהמודעות העצמית שלו לנושא, ואמונתו שלמרות שהוא שולט בפיכחותו, הוא חש שמספיקה פעם אחת בה ישתה אלכוהול והוא יחזור לשתייה מרובה שתגרום לו לצרות.<ref></ref>

בעוד שמבקרים רבים סברו שרוב האלבום Attention Attention היה ניסיון למצוא חן בעיני חובבי להקות פופ מודרניות כמו אימג'ן דרגונז, השיר "Monsters" צוין על ידם ככזה שנשמע כמו שיר קלאסי של שיינדאון.<ref></ref><ref></ref>

==משתתפים==
שיינדאון
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

==מיקומי שיא==
ביוני 2019 הגיע השיר למקום הראשון במצעד הרוק המיינסטרימי של הבילבורד. השיר היה ל-14 של שיינדאון שמגיע למקום הראשון, והעביר את הלהקה למקום השני במצעד הלהקות שהכניסו שירים למקום הראשון במצעד.<ref></ref>

===מצעדים שבועיים===
{| class="wikitable sortable plainrowheaders"
|-
! מצעד (2019―2020)
! מיקוםשיא
|-
|US Mainstream Rock (Billboard)
|1
|-
|US Rock Airplay (Billboard)
|7
|-
|US Hot Rock & Alternative Songs (Billboard)
|10
|-
|Canada Rock (Billboard)
|29
|-
|}
===מצעדים שנתיים===
{| class="wikitable plainrowheaders"
|-
! מצעד (2019)
! מיקום
|-
!scope="row"| US Hot Rock Songs (Billboard)<ref></ref>
|align="center"|39
|-
! scope="row"| US Rock Airplay (Billboard)<ref></ref>
|align="center"|34
|}

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי שיינדאון
קטגוריה:שירים באנגלית
קטגוריה:שירים על מפלצות
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
אינטרמדיה

אינטרמדיה (באנגלית: InterMedia; ברוסית: ИнтерМедиа) היא סוכנות ידיעות רוסית, אשר נוסדה ב-1993 על ידי יבגני ספרונוב, אלכסנדר שומסקי ודמיטרי אנושין.<ref></ref><ref></ref><ref></ref><ref></ref> סוכנות הידיעות מפרסמת חדשות על מוזיקה, קולנוע ותיאטרון,<ref></ref> וכן חדשות אקטואליה. כמו כן, סוכנות הידיעות מפרסמת מדי שבוע את מצעדי המוזיקה ברוסיה, בהתבסס על מכירות שירים והזרמת מוזיקה.

מאז אפריל 2010, היא אחראית, בשיתוף פעולה עם איגוד תעשיית ההקלטות הרוסי, על הענקת אישורי הקלטת מוזיקה ברוסיה. מאז פברואר 2018, אינטרמדיה אחראית על הענקת אישורי הקלטת מוזיקה ברוסיה.<ref></ref><ref></ref><ref></ref><ref></ref><ref></ref><ref></ref>

== קישורים חיצוניים ==
* 

== הערות שוליים ==

קטגוריה:רוסיה: אמצעי תקשורת
קטגוריה:סוכנויות ידיעות